
Θέμα: «Διήμερο εργαστηριακό σεμινάριο - Σχεδιασμός και αυτόματη βαθμολόγηση μαθητικών τεστ και εργασιών με χρήση ΤΠΕ»
Ο Σχολικός Σύμβουλος ΠΕ12.01 Τζωρτζάκης Ιωάννης, διοργανώνει διήμερο εργαστηριακό σεμινάριο σχετικά με την αξιοποίηση των ΤΠΕ στην αξιολόγηση μαθητικών τεστ και εργασιών.
Μετά το τέλος του σεμιναρίου οι επιμορφούμενοι θα είναι σε θέση να δημιουργούν και διανέμουν απλά ή πιο σύνθετα ηλεκτρονικά τεστ, τα οποία οι μαθητές θα απαντούν και θα παίρνουν αυτόματα τη βαθμολογία που τους αντιστοιχεί. Θα είναι επίσης σε θέση να ορίζουν συγκεκριμένα κριτήρια για τον τρόπο βαθμολογίας και τη βαρύτητα της κάθε ερώτησης και να δίνουν προσωπική ανατροφοδότηση σε κάθε μαθητή. Τέλος, θα μπορούν να σχεδιάζουν και να χρησιμοποιούν ηλεκτρονικές ρουμπρίκες για την αξιολόγηση μαθητικών εργασιών

Το Σεμινάριο θα διεξαχθεί στο Ηράκλειο, στο εργαστήριο υπολογιστών του ΠΕΚ, την Τετάρτη 8 Μαρτίου 2017 και την Τετάρτη 15 Μαρτίου 2017, ώρες 17:00-21:00 με πιθανή προσθήκη μίας ακόμα συνάντησης αν κριθεί απαραίτητο
Λόγω της φύσης του εργαστηρίου και προκειμένου κάθε εκπαιδευτικός να έχει στη διάθεσή του το δικό του Η/Υ, ο μέγιστος αριθμός των συμμετεχόντων καθορίζεται σε δεκαπέντε (15) εκπαιδευτικούς.  Το σεμινάριο απευθύνεται σε εκπαιδευτικούς όλων των ειδικοτήτων με προτεραιότητα συμμετοχής των εκπαιδευτικών ευθύνης του Σχολικού Συμβούλου, χωρίς να αποκλείονται και άλλοι ενδιαφερόμενοι που επιθυμούν να προχωρήσουν σε εφαρμογή των όσων μάθουν στη διδακτική πράξη. Αν και δεν απαιτείται μεγάλη εξοικείωση στη χρήση των Η/Υ, χρειάζονται οι βασικές τουλάχιστον γνώσεις και η κατοχή ή δημιουργία ενός λογαριασμού ηλεκτρονικού ταχυδρομείου gmail είναι ιδιαίτερα χρήσιμη. 
Το πρόγραμμα του σεμιναρίου περιλαμβάνει τις παρακάτω  συνολικά δραστηριότητες καθώς και μία πρακτική εφαρμογή σαν εργασία

· Σχεδιασμός ερωτηματολογίων με ερωτήσεις αντικειμενικού τύπου (Παρουσίαση)

· Δημιουργία, και αξιολόγηση των ερωτήσεων ενός τεστ  – Δείκτες ευκολίας και Διακριτικότητας  (Βιωματικό εργαστήριο)

· Χρήση των φορμών Google για τη δημιουργία ηλεκτρονικών ερωτηματολογίων  (Παρουσίαση - Βιωματικό εργαστήριο)

· Αξιοποίηση δυνατοτήτων των φορμών Google για την αυτόματη βαθμολόγηση ηλεκτρονικών τεστ  (Παρουσίαση - Βιωματικό εργαστήριο)
· Αξιοποίηση πρόσθετων δυνατοτήτων των φορμών Google για την αυτόματη βαθμολόγηση ηλεκτρονικών τεστ με ερωτήσεις πολλών διαφορετικών ειδών και ενημέρωση των συμμετεχόντων για τη βαθμολογία τους, μέσω ηλεκτρονικού ταχυδρομείου (Παρουσίαση - Βιωματικό εργαστήριο- Εργασία)

· Δημιουργία και αξιοποίηση πινάκων διαβαθμισμένων κριτηρίων (ρουμπρίκες αξιολόγησης) για την περιγραφική ή διαμορφωτική/τελική αξιολόγηση μαθητικών εργασιών σε συνεργατικά έγγραφα (Παρουσίαση - Βιωματικό εργαστήριο)
Παρακαλούνται οι εκπαιδευτικοί που ενδιαφέρονται και έχουν τη δυνατότητα να παρακολουθήσουν όλες τις ώρες του σεμιναρίου, να συμπληρώσουν ηλεκτρονικά τη φόρμα που βρίσκεται στη διεύθυνση http://goo.gl/GUdSH8 έως και την Δευτέρα 6/3/2017
Τα ονόματα των επιμορφούμενων θα ανακοινωθούν στην ιστοσελίδα της Δ/νσης Δ/θμιας Ν. Ηρακλείου (dide.ira.sch.gr) και μέσω ηλ. ταχυδρομείου στους ενδιαφερόμενους
Υποχρέωση όλων των αιτούντων και κριτήριο επιλογής σε μελλοντικά σεμινάρια αποτελεί η έγκαιρη ειδοποίηση σε περίπτωση που προκύψει πρόβλημα με τη συμμετοχή τους.
Να είστε καλά

